OpenLLM-France/wikimedia huggingface dataset:
# Anacroneuria pictipes

Anacroneuria pictipes és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: la Guaiana i la Guaiana Francesa.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Klapálek, 1923. Ann. Soc. ent. Belg. 63:21.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):167.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:321.
* Stark, 1999. Proc.Biol.Soc.Wash. 112(1):83.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 29 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Sven Nys

Sven Nys (Bonheiden, 17 de juny de 1976) és un ciclista belga professional des del 1998 fins al 2013. Especialista en ciclocròs, ha estat un dels grans dominadors d'aquesta especialitat durant la primera dècada del segle xxi guanyant nou medalles als campionats del món.
També ha competit en carretera i en ciclisme de muntanya.

## Palmarès en ciclocròs

* 1996-1997
** Campió del món en ciclocròs sub-23
* 1997-1998
** Campió del món en ciclocròs sub-23
* 1998-1999
** 1r al Superprestige
* 1999-2000
** Campió de Bèlgica de ciclocròs
** 1r a la Copa del món de ciclocròs
** 1r al Superprestige
* 2001-2002
** 1r a la Copa del món de ciclocròs
** 1r al Superprestige
** 1r al Ciclocròs d'Igorre
* 2002-2003
** Campió de Bèlgica de ciclocròs
** 1r al Superprestige
** 1r al Trofeu GvA
* 2004-2005
** Campió del món de ciclocròs
** Campió de Bèlgica de ciclocròs
** 1r a la Copa del món de ciclocròs (no oficial)
** 1r al Superprestige
** 1r al Trofeu GvA
* 2005-2006
** 1r a la Copa del món de ciclocròs (no oficial)
** Campió de Bèlgica de ciclocròs
** 1r al Superprestige
** 1r al Trofeu GvA
* 2006-2007
** 1r a la Copa del món de ciclocròs (no oficial)
** 1r al Superprestige
** 1r al Trofeu GvA
** 1r al Ciclocròs d'Igorre
* 2007-2008
** 1r a la Copa del món de ciclocròs (no oficial)
** Campió de Bèlgica de ciclocròs
** 1r al Superprestige
** 1r al Trofeu GvA
** 1r al Ciclocròs d'Igorre
* 2008-2009
** Campió de Bèlgica de ciclocròs
** 1r a la Copa del món de ciclocròs
** 1r al Superprestige
** 1r al Trofeu GvA
** 1r al Ciclocròs d'Igorre
* 2009-2010
** Campió de Bèlgica de ciclocròs
** 1r al Trofeu GvA
* 2010-2011
** 1r al Superprestige
** 1r al Trofeu GvA
* 2011-2012
** Campió de Bèlgica de ciclocròs
** 1r al Superprestige
* 2012-2013
** Campió del món de ciclocròs
** 1r al Superprestige
* 2013-2014
** Campió de Bèlgica de ciclocròs
** 1r al Superprestige
** 1r al Trofeu Bpost Bank

## Palmarès en ciclisme de muntanya

* 2005
** Campió de Bèlgica de ciclisme de muntanya
* 2007
** Campió de Bèlgica de ciclisme de muntanya
* 2013
** Campió de Bèlgica de ciclisme de muntanya
* 2014
** Campió de Bèlgica de ciclisme de muntanya
* 2015
** Campió de Bèlgica de ciclisme de muntanya

## Palmarès en ruta

* 1998
** 1r al Gran Premi Criquielion
* 2007
** 1r a l'Internationale Wielertrofee Jong Maar Moedig
* 2015
** 1r a la Ronde van Vlaams-Brabant

## Enllaços externs

* Fitxa a sitiodeciclismo.net
* Fitxa a cyclebase.nl
# Abderraouf Ben Aziza

Abderraouf Ben Aziza (Grombalia, 23 de setembre de 1953) és un exfutbolista tunisià de la dècada de 1970.
Fou internacional amb la selecció de Tunísia amb la qual participà en la Copa del Món de futbol de 1978.
Pel que fa a clubs, destacà a Étoile Sportive du Sahel.

## Referències

* ↑ 1978 FIFA World Cup Argentina Arxivat 2011-10-20 a Wayback Machine.
* ↑ «Perfil a fifa.com». Arxivat de l'original el 2019-04-08. [Consulta: 23 juliol 2019].
* ↑ Abderraouf Ben Aziza a National-Football-Teams.com (anglès)
# Kein Mensch ist illegal

Kein mensch ist illegal (kmii) —en català: ningú és il·legal— és una xarxa internacional que lluita contra el racisme. Representa als immigrants no residents que viuen il·legalment en el país i que, per tant, estan en risc de ser deportats. Donen suport als refugiats en la seva lluita pels drets humans i la dignitat. La xarxa va sorgir a Alemanya sota el lema Kein Mensch ist illegal i s'ha estès a altres països.

## Alemanya

La xarxa va ser fundada l'any 1997 durant l'exposició d'art documenta X a Kassel. Unes quantes setmanes després, milers de persones s'hi havien unit, a més d'uns 200 grups i organitzacions. Tenen per objectiu "ajudar els immigrants a començar i continuar el viatge per a l'obtenció de treball, documentació, assistència mèdica, educació i entrenament, a més d'assegurar l'allotjament i la supervivència física", deixant de banda la seva condició d'immigrants. La fundació respon, també, a la mort del deportat Aamir Ageeb a mans de la policia federal alemanya. Arran de la mort d'Ageeb, la campanya "Deportation-Class" va fixar els seus objectius contra les companyies aèries que van participar en les deportacions. La campanya va culminar amb una manifestació en línia l'any 2001, juntament amb Libertad. Kein Mensch ist illegal i "Deportation-Class" han cridat l'atenció de "l'Informe anual de Protecció Constitucional" d'Alemanya a causa de les suposades connexions que tenen amb "l'extrema esquerra".

## Suïssa

L'organització suïssa Bildung für Alle (educació per a tothom) té la seva tasca específica que consisteix a intentar aconseguir l'estada permanentment legal per als immigrants.

## Canadà

En algunes ciutats canadenques com Vancouver, Toronto, Halifax, Ottawa i Montreal s'ha establert un col·lectiu de l'organització.

## Bibliografia

* AutorInnenkollektiv (2000): Ohne Papiere in Europa. Illegalisierung der Migration. Selbstorganisation und Unterstützungsprojekte in Europa. VLA ISBN 3-924737-49-5 (en català: Els migrants indocumentats a Europa. La criminalització de la migració. Projectes d'autoorganització i de suport a Europa.)
* cross the border (Hg.) (1999): kein mensch ist illegal. Ein Handbuch zu einer Kampagne. ID-Verlag ISBN 3-89408-087-6 (en català: Ningú és il·legal. Guia per a una campanya.)
* Gerda Heck: Illegale Einwanderung. Eine umkämpfte Konstruktion in Deutschland und den USA. Edition DISS Band 17. Münster 2008. ISBN 978-3-89771-746-6 (entrevista heiseonline, en alemany 10 de novembre de 2008) (en català: La immigració il·legal. Una construcció fortificada a Alemanya i els EUA.)

## Pel·lícules

* Kein mensch ist illegal Arxivat 2014-05-18 a Wayback Machine. (Documental de l'any 2010, Suïssa)

## Enllaços externs

* Pàgina d'inici de kein mensch ist illegal
* Agència de Protecció Constitucional NRW sobre kein mensch ist illegal i deportation.class Arxivat 2013-04-16 a Wayback Machine.
# Anellament

«Anellament» té aquests significats:
* Tècnica utilitzada per ornitòlegs per identificar els ocells: anellament d'ocells
* Procediment utilitzat en botànica per treure un anell sencer de l'escorça, el tronc o una branca: anellament (botànica)
# Cent tres

El nombre 103 (CIII) és el nombre natural que segueix el nombre 102 i precedeix el nombre 104. La seva representació binària és 1100111, la representació octal 147 i l'hexadecimal 67.
És un nombre primer.

## En altres dominis

* És el nombre atòmic del lawrenci.

## Referències

* ↑ «Properties of the number 103» (en anglès). [Consulta: 26 juliol 2021].
* ↑ «Lawrenci». GEC. [Consulta: 16 abril 2022].
# Jan Cornet Galí

Jan Cornet Galí (Terrassa, 24 de febrer de 1982) és un actor català. Va guanyar un Goya al millor actor revelació pel seu paper com a Vicente a la pel·lícula de Pedro Almodóvar La piel que habito (2012).
# Jaume Pomerol

Jaume Pomerol (Reus, 1684 - segle xviii) va ser un mestre fonedor de campanes català. Va iniciar la nissaga dels Pomerol o Pomarol, de fonedors de campanes que van actuar des de Reus a partir de l'any 1715. Va tenir un taller al carrer de Monterols d'aquella ciutat, encara en actiu el 1915.
Josep Pomerol Figueres (Reus 1781 - 1864) fill de Ramon Pomerol, mestre courer de Vila-seca i fonedor de campanes, i net de Jaume Pomerol, va construir el 1813 una campana per a l'església del Burgar, ara al Museu de Reus, on es conserva també una altra campana feta per ell al mateix any, de l'antic convent de sant Francesc. L'any 1819 va tornar a fondre la campana de sant Bernat, "dels gegants" o "dels quarts", del campanar de Reus, abans situada a Mas Calbó, i que porta una inscripció: "Campana de sant Bernat de Mas Calbó feta en 1739 y renovada per disposició de l'Ajuntament de Reus en lo any 1819. Jhp. Pomarol, campaner de la mateixa vila". Més endavant, ajudat pel seu fill Ramon, va fondre la campana major del temple arxiprestal de Vinaròs, i el 1859 una campana per la Seu de Tarragona. Segons l'historiador reusenc Andreu de Bofarull, aquest Josep Pomerol, quan va morir amb 84 anys el 1864, havia fos 575 campanes majors per a campanars de tot Catalunya, amb gran satisfacció dels que les havien encarregat.
Ramon Pomerol Bofarull, (Reus 1831 - 1898), fill de Josep, va fabricar campanes per les esglésies de L'Argilaga, de Nalec, d'Alforja, de Les Borges del Camp, de Cornudella, pel convent de la Selva del Camp i per l'església de Benicarló. El 1867 va construir tres campanes per la catedral de Tarragona. Va refondre el 1883 la campana "Petra-Clàudia", la més grossa del campanar de Reus, d'uns 1.500 quilos de pes, fabricada el 1573 i trencada en voltar-la amb motiu de la professó de Corpus de 1870. Va fer societat amb el seu fill, Ramon Pomerol e hijo, i actuaren junts des del 1886 al 1892, quan el pare es va retirar. Van fondre, pare i fill, les campanes de les esglésies de Peníscola i de Sant Rafel del Riu, i també les de l'Aleixar, l'Albiol i la Canonja, i van refondre la campana "Miserere" de la catedral de Tarragona.
El fill, Josep Pomerol Aragonès (Reus 1865 - Barcelona 1935), va fer campanes per l'Argilaga (1897), Cornudella (1898), Falset (1900), l'Aleixar (1900) i Riudecanyes (1910). El 1900 també va fer la campana "Sorda" de la catedral de Tarragona. Aquest Josep Pomerol, s'instal·là a Barcelona cap al 1918, on va seguir l'ofici. Segons Josep Olesti, al taller dels Pomerol s'hi devien fondre més de cinc-centes campanes de campanar durant la seva llarga existència.

## Referències

* 1 2 3 Olesti Trilles, Josep. Diccionari biogràfic de reusencs. Reus: l'Ajuntament, 1992, p. 524-525.
* ↑ Barrufet, Pere. Les campanes del nostre campanar. Reus: Associació d'Estudis Reusencs, 1953, p. 15.
* ↑ Bofarull, Andreu de. Anales históricos de Reus desde su fundación hasta nuestros días. Reus: Imp. de la V. e Hijo de Sabater, 1866, p. 404.
# Sven Krauss

Sven Krauss (Herrenberg, Baden-Württemberg, 6 de gener de 1983) és un ciclista alemany, professional del 2004 al 2008. Després, i fins al 2010, va córrer en equips amateurs.

## Palmarès

* 2001
** 1r a la Cursa de la Pau júnior
* 2003
** Vencedor d'una etapa de la Volta a Turíngia
* 2005
** Vencedor d'una etapa de la Rothaus Regio-Tour
* 2010
** 1r al Rund um Düren
** Vencedor d'una etapa del Cinturó a Mallorca
** Vencedor d'una etapa de la Volta a l'Alta Àustria

### Resultats al Giro d'Itàlia

* 2005. 132è de la classificació general
* 2006. 97è de la classificació general
* 2007. 135è de la classificació general
* 2008. 131è de la classificació general

### Resultats al Tour de França

* 2007. 137è de la classificació general
* 2008. 143è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Synasellus mariae

Synasellus mariae és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J. M., 1942. Mancasellus mariae, a new blind isopod inhabiting subterranean waters in Portugal. Memórias e Estudos do Museu Zoológico da Universidade de Coimbra 130: 1–15.
* 1 2 3 Catalogue of Life (anglès)
* ↑ uBio (anglès)
* ↑ World Register of Marine Species (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Dafydd Iwan

Dafydd Iwan Jones (nascut el 24 d'agost del 1943 a Brynamman, comtat de Sir Gaerfyrddin, Gal·les) és un cantant i polític gal·lès qui va ser president del partit Plaid Cymru del 2003 al 2010. Dafydd Iwan Jones va estudiar arquitectura a la Universitat de Gal·les de Cardiff i es va fer famós com a compositor i cantant de cançons de música folk en llengua gal·lesa.

## Discografia

En ordre cronològic ː
* Yma Mae 'Nghân (1972) (Aquí hi ha la meva cançó)
* Mae'r Darnau yn Disgyn i'w Lle (1976) (Les peces cauen al seu lloc)
* Carlo a Chaneuon Eraill (1977) (Carlo i altres cançons)
* 20 o Ganeuon Gorau (les 20 millors cançons), I'r Gad (1977) (A la guerra)
* Bod yn Rhydd (1979) (Essent lliure), Ar Dan (Live) (1981)
* Rhwng Hwyl a Thaith (with Ar Log) (1982) (Entre diversió i de gira)
* Yma o Hyd (With Ar Log) (1983) (Encara aquí)
* Gwinllan a Roddwyd (1986) (Donated Vineyard)
* Dal I Gredu (1991) (Encara hi crec)
* Caneuon Gwerin (1994) (Cançons populars)
* Cân Celt (1995) (Cançó celta)
* Y Caneuon Cynnar (1998) (Primeres cançons)
* Yn Fyw Cyfrol 1 (2001) (En directe 1)
* Yn Fyw Cyfrol 2 (2002) (En directe 2)
* Goreuon Dafydd Iwan (2006) (El millor de Dafydd Iwan)
* Man Gwyn (Espai buit) (2007), Dos I ganu (2009) (Vés a cantar)
* Cana Dy Gân (2012) (Canteu la vostra cançó)
* Emynau (2015) (Himnes)
* O’r Galon (2018) (La culpa la té el meu cor)

## Referències

* ↑ LLC, Revolvy. «"Dafydd Iwan" on Revolvy.com» (en anglès). https://www.revolvy.com,+17-01-2020.+[Consulta: 17 gener 2020].
* ↑ «Dafydd Iwan's folk roots» (en anglès). http://news.bbc.co.uk, 20-05-2003.
* ↑ «Dafydd Iwan | Biography & History» (en anglès). https://www.allmusic.com,+17-01-2020.+[Consulta: 17 gener 2020].
# Dafydd ap Gwilym

Dafydd ap Gwilym (Llanbadarn Fawr, Aberystwyth 1340 - Strata Florida, Dyfed 1380) fou un bard gal·lès, un dels més grans de la literatura gal·lesa medieval.
Era fill dels nobles Gwilym Gam i Ardudfyl. En la seva obra conflueixen la complexitat tècnica i la riquesa lèxica elaborada pels "Bards de la Noblesa", per una banda, i la tradició dels bards populars per l'altra.
Desenvolupà noves formes mètriques, així com una major llibertat formal que influí en generacions posteriors de poetes gal·lesos. Excel·lí en els poemes amorosos, influïts indubtablement per la poesia provençal i en les descripcions de la natura.

## Bibliografia

* Rachel Bromwich, Dafydd ap Gwilym, Writers of Wales series. (Cardiff, 1974, University of Wales Press). An introduction in English.
* Rachel Bromwich, Aspects of the Poetry of Dafydd ap Gwilym (Cardiff, University of Wales Press, 1986).
* Rachel Bromwich (ed.), Dafydd ap Gwilym : poems, Welsh Classics series (Llandysul, 2003, Gomer Press). ISBN 0-85088-815-8.
* Helen Fulton (ed.), Selections from the Dafydd ap Gwilym apocrypha, Welsh Classics series (Llandysul, 1996, Gomer Press). ISBN 1-85902-310-X.
* Helen Fulton, Dafydd ap Gwilym and the European context (Cardiff. 1989, University of Wales Press). ISBN 0-7083-1030-3.
* Thomas Parry (ed.), Gwaith Dafydd ap Gwilym (2nd revised ed., Caerdydd, 1963, Gwasg Prifysgol Cymru). Still the standard edition of Dafydd's work; edited texts with extensive notes.
* Gwyn Thomas (ed.), Dafydd ap Gwilym : his poetry(Cardiff, University of Wales Press, 2001). ISBN 0-7083-1664-6. Includes a complete translation of the poems and an useful introduction.

## Enllaços externs

* Dafydd ap Gwilym i la tradició literària gal·lesa Arxivat 2006-05-15 a Wayback Machine. a BBC History website.
* Trafferth Mewn Tafarn Arxivat 2005-09-21 a Wayback Machine. - dues traduccions angleses de la peça de Dafydd ap Gwilym Trafferth Mewn Tafarn
# Dailymotion

Dailymotion és un lloc web que dona un servei d'allotjament de vídeos a Internet. Té la seu a París, Illa de França (França). El seu nom de domini va ser registrat un mes després que YouTube, tot i que el lloc web va ser obert un mes abans. D'acord amb Comscore, Dailymotion és el segon lloc web pel que fa a tràfic d'Internet després de YouTube. A data d'octubre de 2010, el web rebia més de 72 milions de visitants únics mensuals i era un dels 50 llocs web més visitats de la xarxa.
El 20 d'octubre de 2010 Dailymotion va anunciar que la interfície del seu web ja es trobava disponible en català. Amb el rentat d'imatge del 2015 el català ja no era disponible. Les oficines de l'empresa es troben a Barcelona; el seu responsable a Espanya, Ferran Capo, va declarar que "Si bé les seus de Dailymotion són a París i als EUA, l'oficina de l'estat espanyol és a Barcelona, i trobo que la cosa més normal és que hi hagi una versió del portal en català".

## Referències

* 1 2 «Dailymotion, en català». Vilaweb, 20-10-2010. Arxivat de l'original el 2010-10-22 [Consulta: 20 octubre 2010].
* ↑ «Alexa Rank». Arxivat de l'original el 2009-06-09. [Consulta: 20 octubre 2010].
* ↑ «Dailymotion Hits 70 Million Monthly Uniques with 57 Percent Jump in North America: Launches in Australia, Next Morocco» (en anglès), 30-09-2010.

## Enllaços externs

* Dailymotion (català)
* Dailymotion Video Embed Tool (anglès)
# Daman (desambiguació)

«Daman» té aquests significats:
* Daman, ciutat i municipi de l'Índia capital del territori de Daman i Diu.
* Daman-i-Koh, comarca al districte de Santal Parganas a Jharkhand (Índia)
* Daman i Diu, territori de la Unió Índia.
* Districte de Daman (Índia), divisió administrativa del territori indi de Daman i Diu.
# Cullen

Cullen és una població dels Estats Units a l'estat de Louisiana. Segons el cens del 2000 tenia 1.296 habitants.

## Demografia

Segons el cens del 2000, Cullen tenia 1.296 habitants, 505 habitatges, i 319 famílies. La densitat de població era de 427,7 habitants/km².
Dels 505 habitatges en un 29,1% hi vivien nens de menys de 18 anys, en un 28,1% hi vivien parelles casades, en un 27,3% dones solteres, i en un 36,8% no eren unitats familiars. En el 32,7% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,28.
Per edats la població es repartia de la següent manera: un 30,2% tenia menys de 18 anys, un 8,6% entre 18 i 24, un 24,5% entre 25 i 44, un 20,6% de 45 a 60 i un 16,2% 65 anys o més.
L'edat mediana era de 36 anys. Per cada 100 dones de 18 o més anys hi havia 66,4 homes.
La renda mediana per habitatge era de 15.319 $ i la renda mediana per família de 18.854 $. Els homes tenien una renda mediana de 20.368 $ mentre que les dones 18.393 $. La renda per capita de la població era de 8.307 $. Entorn del 31,3% de les famílies i el 39% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cullen». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Cullen». American Fact Finder. Oficina del Cens dels Estats Units, 12-01-2010.
# Culle

El culli o culle, també anomenat ilinga, va ser una llengua originària poc documentada anteriorment i parlada a la serra nord del Perú, a l'àrea entre la ciutat costanera de Trujillo i el riu Marañón, una àrea que comprèn l'interior del departament de La Libertad i les províncies de Cajabamba i Pallasca.
El culli va parlar-se per almenys una família a la localitat de Tauca, província de Pallasca, fins a la meitat de segle xx. Encara que sembla que el culli ha estat desplaçat en tot el seu domini per l'espanyol, la possibilitat que quedin parlants en alguna poblet remot no pot descartar-se del tot.

## Classificació

A causa del seu pobre coneixement, no ha estat possible classificar de manera definitiva la llengua culli. Greenberg i Ruhlen situen el culli dins d'un grup septentrional de les llengües andines, en connexió amb la seva proposta de la hipòtesi amerindia. Altres llengües andines septentrionals són l'hivito-cholón, les llengües catacaoanes, el leco i el sechurano. No obstant això, aquesta classificació es basa en dades molt pobres i la majoria dels especialistes la consideren inconcluent i altament especulativa.

## Descripció lingüística

Se'n coneixen alguns detalls per diverses llistes de paraules recollides quan l'idioma encara es parlava i a través del vocabulari prestat a l'espanyol parlat a la regió. Una d'aquestes llistes és la famosa llista del bisbe Martínez Compañón.

### Vocabulari

El poc que es coneix de la llengua culle consisteix bàsicament de vocabulari, una llista simple de paraules donades per Loutkotka. Algunes d'aquestes paraules són:
* ahhi - dona
* coñ - aigua
* čallua - peix
* čollapù - mort
* ču - cap
* čuko - terra, sòl
* čukuáll - cor
* gorán - riu
* kankiù - riure
* keda - llac
* kinù - pare
* koñ, goñ - aigua
* kumú - beure
* mú - foc
* múñ - lluna
* tay - muntanya
* urú - arbre
* usú - home

## Referències

* ↑ Adelaar, 1988
* ↑ Greenberg, Joseph; Ruhlen, Merritt. An Amerind Etymological Dictionary (pdf). 12. Stanford: Dept. of Anthropological Sciences Stanford University, 4 de setembre de 2007 [Consulta: 28 desembre 2020].
* ↑ Ver por ejemplo Criticismo contra la hipótesis amerindia
* ↑ Adelaar, 2004, p. 401-405.
* ↑ Loukotka, 1968, pp. 63-65.
# Soure

Soure és un municipi portuguès, situat al districte de Coïmbra, a la regió del Centre i a la subregió de Baixo Mondego. L'any 2004 tenia 20.695 habitants. Es divideix en 12 freguesias. Limita al nord ambr Montemor-o-Velho, al nord-est amb Condeixa-a-Nova, a l'est amb Penela, al sud-est amb Ansião, al sud amb Pombal i a l'oest amb Figueira da Foz.

## Població

Població del concelho de Soure (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 3801 | 6436 | 20233 | 22941 | 26575 | 22570 | 21704 | 20940 | 20695 |

## Freguesies

* Alfarelos
* Brunhós
* Degracias
* Figueiró do Campo
* Gesteira
* Granja do Ulmeiro
* Pombalinho
* Samuel
* Soure
* Tapéus
* Vila Nova de Anços
* Vinha da Rainha